In 't nuujs - Afrika

2020
9 november
Moslimextremiste vermaorde volgens sjtaotsmedia in 't naorde van Mozambique mie es 50 börgers.BBC News - Militant Islamists 'behead more than 50' in Mozambique

11 oktober
De Nigeriaanse regering óntbèntj de Special Anti-Robbery Squad nao zjwaor proteste taege wiedverbreid machsmisbroek binne dat korps.

25 augustus
De WHO verklaort det wilje polio in Afrika gans is oetgereujd.Nu.nl - WHO: Afrika officieel vrij van wild poliovirus

18 augustus
Ibrahim Boubacar Keïta en Boubou Cissé, presidentj en premier van Mali, waere in 'ne coup door 't laeger aafgezat.Al Jazeera - Mali president, PM held by mutinying soldiers: Live updates

8 juni
Pierre Nkurunziza, d'n oettraejende presidentj van Burundi, sjtörf op 55-jäörige laeftied aan 'nen attak.Nu.nl - President van Burundi Nkurunziza overlijdt na hartaanval

25 fibberwarie
Hosni Moebarak, de vreugere presidentj van Egypte, sjtörf op 91-jäörige laeftied.Al Jazeera - Egypt's former president Hosni Mubarak dies at 91

4 fibberwarie
De vreugere Keniaanse presidentj Daniel arap Moi sjtörf op 95-jäörige laeftied.BBC News - Kenya's former President Daniel arap Moi dies aged 95

23 jannewarie
De Angolese zakevrouw Isabel dos Santos, bekèndj es de 'riekste vrouw van Afrika', weurt aangeklaog veur fraude en witwesje.De Standaard - ‘Rijkste vrouw van Afrika’ formeel aangeklaagd voor fraude en witwassen

2019
28 december
In de Somalische huidsjtad Mogadishu geit 'n autobom aaf. Zeker 61 luuj kómme óm, bekans hóngerd waere gewóndj nao 't hospitaal gebrach.Al Jazeera - Dozens killed in Mogadishu car bomb attack

11 oktober
De Nobelpries veur de Vrei geit nao d'n Ethiopische premier Abiy Ahmed Ali, óm zien insjpanninge veur vrei mit Eritrea.Nobel Prize.org - Paersberich

19 september
Zine El Abendine Ben Ali, de vreugeren dictator van Tunesië, sjtörf op 83-jäörige laeftied.Al Jazeera English - Tunisian autocrat Ben Ali dies in Saudi exile

6 september
Robert Mugabe, de vreugere presidentj van Zimbabwe, sjtörf op 95-jäörige laeftied.CNN.com - Robert Mugabe, Zimbabwe's longtime leader, is dead

25 juli
De (zittende) presidentj van Tunesië Beji Caid Essebsi sjtörf op 92-jäörige laeftied.Nu.nl - Tunesische president Beji Caid Essebsi (92) overleden

22 juni
In de Ethiopische regio Amhara vèntj 'n couppoging plaats, woe regiopresidentj Ambachew Mekonnen en chef-sjtaaf Se'are Mekonnen bie ómkómme.

17 juni
Mohamed Morsi, de gewaeze presidentj van Egypte, sjtörf naodet hae in d'n tribbenaal neet good weurt.Al Jazeera - Egypt's former president Mohamed Morsi dies: state media

22 april
't Egyptisch volk käört 'n gróndjwètsverangering good die presidentj Abdel Fatah as-Sisi zier oetgebreide mach gief. Neet mènjer es 88,83% van de kezers sjtumde veur.CNN.com - Egyptian voters back constitutional referendum that could extend Sisi's rule

20 april
In Egypte begintj e rifferendum euver 'n verangering van de gróndjwèt die presidentj Abdel Fatah as-Sisi mie mach mót gaeve. 't Zal drie daag doere.

19 april
De Malinese regering van premier Soumeylou Boubeye Maiga sjtap op nao aanleijing van de sjlachting in Ogossagou de veurige maondj.Nu.nl - Gehele regering van Mali stapt op, mogelijk om bloedbad met 160 dodenAl Jazeera English - Mali's PM Maiga, government resign over Ogossagou massacre

16 april
Op 't Kivumaer veur de kös van oestelik Congo-Kinshasa vergeit 'ne veerpóntj. Mie es hóngerd luuj zeen ómgekómme of waere vermis.Nu.nl - Slachtoffers scheepsramp Congo aangespoeld in buurland Rwanda

14 april
 D'n opsjtenjige Libische ginneraal Chalifa Haftar begintj 'nen aanval op Tripoli.Al Jazeera English - Haftar's forces 'set to push into capital Tripoli'

12 april
Generaol Awad ibn Auf, dae einen daag ieder presidentj Bashir aafzat, treujt nao daorgaonde proteste zelf aaf. Hae gief de regering daor aan 'nen angere generaal, Abdel Fattah Abdelrahman Burhan.Nu.nl - Coupleider treedt af na betoging door honderdduizenden Soedanezen

11 april
Nao waekelang proteste weurt presidentj Omar al-Bashir van Soedan in 'ne coup aafgezat.Al Jazeera English - Sudan's military removes President Omar al-Bashir

2 april
Abdelaziz Bouteflika sjtap mit ónmiddelliken ingank op es presidentj van Algerieë. Hae haet 't landj 20 jaor geregeerd.Al Jazeera English - Algeria celebrates Bouteflika’s resignation with outpour of joy

10 miert
Vlöch ET 302 van Addis Abeba nao Nairobi sjtort denaer baove Bishoftu (Ethiopië). Alle 157 inzittende kómme óm.Nu.nl - Toestel met 157 mensen aan boord neergestort boven Ethiopië

4 miert
Cycloon Idai kump baove Mozambique aan landj. In de kómmende twie waeke zal de sjtörm in groete deile van Mozambique, Madagaskar en Malawi groete ravaasj aanrichte.

2 fibberwarie
In Minya, get ten zuje vanne Egyptische huidsjtad Caïro, óntdekke arsjeologe 'n tombe mit vieftig mummies.Nu.nl - Egyptische archeologen ontdekken tombe met vijftig mummies

15 jannewarie
De Keniaanse huidsjtad Nairobi weurt opgesjrik door 'nen terroristische aansjlaag, dae Al Shabaab haet opgeëis.De Volkskrant - Terroristische aanslag Keniaanse hoofdstad Nairobi opgeëist door Al Shabaab

10 jannewarie
Félix Tsisekedi weurt oetgerope tot winner van de presidentsverkezinge in Congo-Kinshasa. Alóm weurt aan dezen ónverwachden oetsjlaag getwiefeld.

7 jannewarie
In Gabon deit 't laeger 'ne mislökde coup.

2018
30 december
In Congo-Kinshasa zeen presidentsverkezinge. D'n oetsjlaag is de daag dao-op óngerwerp van groete controverse.CNN.com - Congo's Catholic bishops and US demand release of accurate election results

10 december
De regeringe van 164 lenj numme in Marrakech 't VN-Migratiepak aan.Al Jazeera - UN members adopt global migration pact

20 september
'nen Tanzaniaanse vaerpóntj zink op 't Victoriameer. Minstens 136 luuj kómme óm.BBC News - Lake Victoria Tanzania ferry disaster: Divers hunt for survivors

18 augustus
De Ghanesen diplomaat Kofi Annan, secretair-ginneraal van de Vereinigde Naties tösje 1997 en 2006, sjtörf op 80-jäörige laeftied.CNN.com - Former UN Secretary-General Kofi Annan dead at age 80

11 april
In 't naorde van Algerieje sjtort e militair vleegmesjien denaer. Daobie kómme 257 inzittende óm 't laeve.Nu.nl - 257 doden na neerstorten militair vliegtuig in Algerije

2 april
Winnie Mandela, verzatssjtriejster taege de apaartheid en ex-vrouw van Nelson Mandela, sjtörf op 81-jäörige laeftied.BBC News - Winnie Madikizela-Mandela: Anti-apartheid campaigner dies at 81

2 miert
In Ouagadougou, de huidsjtad van Burkina Faso, weurt de Franse ambassade mierder kere aangevalle. Daobie zien meugelik teentalle luuj óm 't laeve gekómme. Ach terroriste woorte oetgesjakeld.NRC Handelsblad - Doden bij aanvallen in hoofdstad van Burkina Faso

14 fibberwarie
Jacob Zuma trejt ónger zjwaoren drök aaf es presidentj van Zuud-Afrika.CNN.com - Jacob Zuma resigns as South Africa's President, mired in corruption scandal

4 jannewarie
Bie e treinóngeval in 't Zuud-Afrikaanse Kroonstad valle achtien doeje, 254 luuj rake gewóndj.

2017
21 november
Robert Mugabe nump óntsjlaag as presidentj van Zimbabwe en dreug de mach euver aan de kort geleie óntsjlage vice-presidentj Emmerson Mnangagwa.CNN.com - Robert Mugabe resigns after 37 years as Zimbabwe's leader

15 november
't Laeger van Zimbabwe nump in 'ne coup de mach euver van presidentj Robert Mugabe.CNN.com - Zimbabwe: Uncertainty over Mugabe's whereabouts as military denies coupAl Jazeera English - Zimbabwe army takes over but denies coup ongoing

12 november
In e natuurpark in Zambia wuurt 'ne 64-jaorige Remunjenaar doejelik getroffe door 'nen aanval van 'nen olifant. Dit zouw gebeurd zien wie hae 'n Belgische vrouw perbeerde te redde. Zie kwam ouch óm 't laeve.1limburg - Limburger dodelijk slachtoffer van aanval olifant in Zambia

15 oktober
'n Autobom in Mogadishu, de hoofsjtad van Somalië, zörg veur hóngerde doeje en gewónje.Al Jazeera English - Somalia declares three days of mourning after blast

1 september
D'n Hoeggerichshaof van Kenia verklaort de verkezinge van 8 augustus jl. óngeljig. De zittende, herkaoze presidentj Uhuru Kenyatta accepteert dees oetsjpraok.Al Jazeera English - Kenya Supreme Court annuls result of presidential polls

28 augustus
't Doejetal es gevolg van moddersjtroume in 't Wes-Afrikaanse landj Sierra Leone löp op bis baove de doezend.NRC Handelsblad - Dodental in Sierra Leone boven de duizend

11 augustus
Bie e treinóngeluk bieje Egyptische sjtad Alexandrië kómme 43 luuj óm 't laeve, 122 luuj rake gewóndj.NRC Handelsblad - Tientallen doden bij treinongeluk Egypte

15 april
Zèstien luuj woorte gedoed in veurgevechte in 't Zuud-Soedanese Raga. Vólges 't VN-bureau veur de coördinatie van humanitaire zake móste vlöchte.

9 april
Tiedes 'n deens veur paumezóndig in twie Koptische kèrke in de Egyptische sjtaej Alexandrië en Tanta vinje bómaansjlaeg plaats. Vieftig luuj kómme óm 't laeve. De terreurorgenisasie IS haet de aansjlaeg opgeeïs.NRC Handelsblad - Explosies in Egyptische kerken: zeker 44 doden

24 miert
Hosni Moebarak, wies 2011 de president van Egypte, weurt vriegelaote oet de gevangenis in Cairo.

11 miert
Door d'n tropische sjtórm Enawo valle 50 doede en 180 gewónje op Madagaskar. 58.000 luuj woorte geëvacueerd.

14 fibberwarie
Bie gevechte in de Centraal-Congolese regio Kasaï-Central sjtorve 101 luuj, ónger wie 39 vrouwluuj. In de regio is 't saer augustus 2016 ónröstig en braeke geraegeldj gevechte oet.Al Jazeera - UN: Soldiers kill 101 in clashes with Kamwina Nsapu  

30 jannewarie
Marokko trejt nao 33 jaor weer toe tot de Afrikaanse Unie.

19 jannewarie
De armee van Senegal vilt Gambia binne naodat d'n awwe presidentj Yahyah Jammeh weigert zie verlees te erkènne. Op dezelfden dag weurt de nuje presidentj Adama Barrow op Senegalees gebeed beëidig.Al Jazeera English — New Gambia president Adama Barrow takes oath in Senegal

18 jannewarie
In Gao, Mali, kómme 77 luuj óm 't laeve bie 'ne zelfmaordaansjlaag kórtbie e militair sjteunpunt. De terreurorganisatie Al-Qaeda in de Islamitische Maghreb haet d'n aansjlaag opgeëis. 

17 jannewarie
In Nigeria, kórtbie de grens mit Kameroen, weurt e vlöchtelingekamp gebómbedeerd det per óngeluk aangezeen woort es trainingskamp van d'n aan IS gelieerde Boko Haram. Zaeker vieftig luuj kómme hiebie óm 't laeve, mer meugelik gief 't waal hónderd doeje.Bbc.com - Nigeria air strike error kills dozens in refugee camp

6 jannewarie
In New York dene vertaegewoordigers van de Herero en de Nama 'n klach in taege Duutsjlandj, waomit zie sjaojvergeujing eise veur de Namibische genocide. Tösje 1904 en 1908 vóndj 'nen ópsjtand plaatsj in Duutsj Zuudwes-Afrika, allewiel Namibië, waorbie zaeker 80.000 Herero en Nama door Duutsje tróppe woorte gedoed.N-tv.de - Herero und Nama verklagen Deutschland

2016
2 oktober
 Afrika: De Nederlandse nuujsfotograaf Jeroen Oerlemans weurt in Libië door 'ne sjloepsjötter van IS doedgesjote.Nu.nl - Nederlandse fotograaf Jeroen Oerlemans omgekomen in Libië

19 mei
Vlöch MS804 van Paries nao Caïro sjtort kort in 't Egyptisch lochruum in de Middellandse Zie.Al JAzeera English - EgyptAir flight MS804 to Cairo disappears from radar

16 fibberwarie
D'n Egyptischen diplomaat Boetros Boetros-Ghali sjtörf op 93-jäörige laeftied.Reuters - Former U.N. chief Boutros Boutros-Ghali dead at 93

14 jannewarie
De Waereldgezóndjheidsorganisatie (WHO) verklaort Liberia vrie van ebola. Hiemit is d'n oetbraak van 2014 veurluipig beènjig.WHO - Latest Ebola outbreak over in Liberia; West Africa is at zero, but new flare-ups are likely to occur

2015
9 oktober
De Nobelpries veur de vraej geit nao 't Nationaal Kwartèt veur Dialoog in Tunesië "óm zien besjlissende biedraag aan 't opboewe van 'n pluralistische democratie in de naosjleip van de Jasmienrevolutie."NobelPrize.org - The Nobel Peace Prize for 2015

21 september
Generaal Gilbert Diendéré gief de coup in Burkina Faso op nao diplomatieken drök en de dreiging van 'ne börgerkreeg.Al Jazeera English - Burkina Faso coup leader to 'hand over power'

26 juni
Op 't sjtrand van Sousse in Tunesië, op e Frans febrik en in 'n sjiitische moskee in Koeweit waere óngevaer geliektiejig terroristische aansjlaeg geplaeg. D'n aansjlaag in Tunesië weurt de kómmenden daag opgeëis daor Islamitische Sjtaot.

20 juni
De Malinese regering en de Toeareg-rebelle sjlete e besjtandj, mit 't oug op de (gemeine) dreiging van extremistische moslims.Nu.nl - Toeareg en overheid Mali sluiten vredesakkoord

13 mei
In Burundi vèntj 'n mislökde sjtaotsgreep plaatstaege presidèntj Pierre Nkuruziza. De presidentj haet zich ónlangs kandidaat gesjtèld veur 'n nuuj verkezing, volgens väöl luuj taege de wèt.Al Jazeera English - Soldiers surround Burundi state broadcaster

19 april
'n Boot mit taege de zaevehóngerd vlöchtelinge zènk op de Middellandse Zie veur de kös van Libië. De Italiaanse merien zèt 'n reddingsactie op, meh de aldermieste luuj lieke verdrónke.

2 april
In Garissa, Kenia, vilt de Somalische terreurgróp Al-Sjabaab 'n universiteit aan. Zeker 70 sjtudente kómme óm ierdet 't laeger de universiteit óntzèt en de aanvallers ómbrèngk.CNN.com - Islamist gunmen dead after attack at Kenya college kills 70

28 miert
De presidentsverkezinge in Nigeria waere gewonne daor Muhammadu Buhari, dae de zittende presidentj Goodluck Jonathan versjleit. Hiemit is 't veur 't iers in de historie van 't landj dat e democratisch gekoze sjtaotshoof door 'n anger democratisch gekoze sjtaotshoof weurt opgevolg.

18 miert
In Tunis, de hoofsjtad van Tunesië, waere twie aansjlaeg geplaeg, eine bie 't parlemènt en eine in e museum. Bie de besjtorming van 't museum daor veiligheidstróppe kómme 19 luuj óm.CNN.com - Hunt for suspects linked to Tunisia museum attack that killed 19

2014
21 oktober
De Zuud-Afrikaanse gehandicapdesjporter Oscar Pistorius weurt tot vief jaor gevangenis veroerdeild óm doedsjlaag op zien vrundin Reeva Steenkamp.

24 juli
Vlöch AH5017, op waeg van Ouagadougou (Burkina Faso) nao Algiers, sjtort baove Mali denaer. Alle 116 inzittende kómme óm.

26 mei
Abdu-l-Fattahu-l-Sisi weurt mit euvermach verkoze tot president van Egypte.

28 april
'nen Egyptischen tribbenaal veroerdeild in 'n ómsjtrejje perces 683 luuj geassocieerd mit de verboje Moslimbrojersjap tot d'n doed.Al Jazeera English -  Egyptian court sentences 683 people to death

2013
5 december
De Zuud-Afrikaanse politicus, ex-vrieheidssjtrieder en ex-presidentj Nelson Mandela sjtörf op 95-jäörige laeftied.Paersberich oet naam van presidentj Jacob Zuma

21 september
Bie 'nen aansjlaag op e winkelcentrum in Nairobi, Kenia,  valle zaeker 68 doeje en 175 gewónje. D'n aansjlaag weurt opgeëis door de islamistische terreurgróp Al-Sjabaab as vergeljing veur de Keniaanse interventie in Somalië.CNN.com - Kenya mall attack: Military says most hostages freed, death toll at 68

31 juli
In Zimbabwe weurt de zittende presidentj Robert Mugabe herkaoze; zien partiej haolt daobiej de twiedardemierderheid in 't parlemèntj. Ziene veurnaamsten opponentj Morgan Tsvangirai sjprèk van fraude.

3 juli
De Egyptische armee zèt presidentj Moehammad Morsi aaf. Wiewel Morsi democratisch gekoze is, waor de aafgeloupe waeke 'nen opsjtandj taege häöm oetgebraoke.Al Jazeera English - President Morsi overthrown in Egypt 

30 juni
Hissène Habré, de vreugeren dictator van Tsjaad, weurt in Senegal gearresteerd.Al Jazeera English -  Ex-Chad leader arrested in Senegal

28 jannewarie
Franse en Malinese tróppe hereuvere Timboektoe op de aan Al-Qaedah gelieerde islamistische sjtriejers.Le Monde - Mali : les forces françaises et maliennes ont repris Tombouctou

19 jannewarie
't Algerijns laeger beènjig 'n giezeling door aan Al Qaedah gelieerde terroriste op e gaasveld.Al Jazeera English -  Algerian military raid 'ends hostage crisis'

11 jannewarie
Frankriek begèntj aan 't militair actie in Mali, mit as doel de islamistische rebelle oet 't naorde trök te dringe.Al Jazeera English -  Mali seeks France help against rebel advances

2012
7 juli
In Libië vènje de ierste vriej verkezinge oets plaats. De bevolking sjtump veur e nuuj parlemènt.

2 juni
Hosni Moebarak, ex-presidentj van Egypte, weurt óm zien betrokkeheid bie doejelik geweld taege demonstrante veroerdeild tot laeveslang gevangenis.Al Jazeera English - Mubarak gets life term for protester murders

30 mei
D'n tribbenaal veur Sierra Leone in Leidschendam veroerdeilt Charles Taylor, d'n ex-president van Liberia, tot 50 jaor gevangenis.CNN.com - Former Liberian president faces sentencing for war crimes

23 mei
In Egypte waere vandaag en mörge de ierste democratische presidentsverkezinge gehauwe. Mohammed Moersi vaan de Moslimbrojersjap zal ze winne.Al Jazeera English - Egyptians vote in landmark presidential poll

24 april
Charles Taylor, ex-presidentj van Liberia, weurt door de Sierra Leone-tribbenaal in Leidschendam sjöljig bevónge aan groeweldaode in dat landj. Bepaoling van de sjtraafmaot volg op 30 mei.Al Jazeera English - War crimes court finds Charles Taylor guilty

6 april
De Toearegrebelle in Naord-Mali rope de ónaafhenkelikheid oet. Hunne sjtaot Azawad weurt door gei landj erkèndj.Al Jazeera English - Tuaregs claim 'independence' from Mali

1 april
Toeareg-rebelle in Naord-Mali vereuvere Timboektoe, nao ieder al Gao en Kidal te höbbe gepak.Al Jazeera English - Tuareg rebels seize Malian city of Timbuktu

25 miert
De presidentsverkezinge in Senegal waere gewónne door Macky Sall, dae de zittenden Abdoulaye Wade versjleit.Al Jazeera English - Senegal's Wade concedes election defeat

14 miert
D'n Internationale Sjtraafhaof veroerdeilt Thomas Lubanga oet Kongo-Kinshasa óm d'n inzat van kèndjsoldate.Al Jazeera English - DR Congo's Lubanga found guilty by ICC 

4 miert
Bie 'n serie explosies in Brazzaville, Kongo, valle mier as hóngerd doeje; de knal is tot in Kinshasa good te hure.Al Jazeera English - Scores dead in Congo munitions depot blasts

1 fibberwarie
Supportersrelle nao 'n voetbalmatch in Port Saïed, Egypte, loupe oet op 'ne veldsjlaag woebie zeker 73 doeje en zoe'n 1000 gewónje valle.Al Jazeera English - Scores killed in Egypt football violence

2011
28 november
 In Egypte waere parlemèntsverkezinge gehawwe. 't Zien de ierste democratische verkezinge in de lang historie van 't landj.Al Jazeera English - Egyptians cast ballots in post-Mubarak polls
 Ouch in Kongo-Kinshasa zeen verkezinge, veur 't parlemènt en de president.CNN.com - Congolese vote in landmark election following weekend violence

25 november
In Marokko waere, veur 't iers saer de democratische hervörminge van ieder 't jaor, parlemèntsverkezinge gehawwe. De gemaotigde islamiste van de Partie veur Gerichtigheid en Óntwikkeling kómme mit 80 zetele in 't parlemènt en winne daomit de verkezinge; de opkóms laog róndj de 45%.Al Jazeera English - Islamic party wins Morocco parliamentary vote

19 november
Saif al-Islaam al-Qaddhafi, 'ne zaon van de gedoede Libische leisman Moe'ammar al-Qaddhafi, weurt in 't weustesjtedje Obari gepak. Allewel dat d'n Internationale Sjtraafhaof in D'n Haag häöm zeuk, wilt de Euvergankraod häöm in Libië laote berichte.Al Jazeera English - Libya pledges 'fair trial' for Saif al-Islam

23 oktober
In Tunesië vènje veur 't iers vriej verkezinge plaats. Me sjtump in 't landj veur 'n gróndjwèttelike raad.Al Jazeera English - Polls open in historic Tunisia election

20 oktober
Sjtriejers van de NER vereuvere Sirte. Versjillende sjtriejers van de aw regering perbere te vlöchte, wo-ónger Moe'ammar Qaddhafi zelf, dae daobie ómkump.Al Jazeera English - Gaddafi's hometown of Sirte falls to NTCAl Jazeera English - Muammar Gaddafi killed in Sirte

17 oktober
Sjtriejers van de Libische NER (Nationaal Euverganksraod) pakke Bani Walied, 'n sjtad totnogtoe gooddeils in henj van Qaddhafi-aanhengers.Al JAzeera English - Libyan interim fighters 'enter Bani Walid'

11 oktober
In Liberia zeen presidèntsverkezinge.Al Jazeera English - Vote counting under way in Liberia's election

9 oktober
Bie e protes van Kopte nao aanleiing van extremistisch geweld taege ze houwt 't laeger op ze in; daobie valle 24 doeje en hóngerde gewónje.Al Jazeera English - Deadly Cairo clashes over Coptic protest

7 oktober
De Nobelpries in de vrei geit nao de Liberiaanse Ellen Johnson-Sirleaf (presidentin van dat landj) en Leymah Gbowee zoewie nao de Jemenitische Tawakkul Karman, óm hunne sjtried veur vrouwerechte.NobelPrize.org - Paersberich

26 september
Nobielprieswinneres Wangari Maathai oet Kenia sjtörf op 71-jäörige laeftied.Al JAzeera English - Kenyan Nobel laureate Maathai dies

21 september
De Nationaal Euverganksraod van Libië melt dat Sabha, ein van de drei euvergebleve groete bolwerke van Qaddhafi, is gevalle.Reuters - Gaddafi bastion Sabha falls to interim forces --NTC

10 september
De vaerboot van Zanzibar nao Pemba, Tanzania, zènk mit 500 luuj aan baord. Mier es hóngerd doeje valle; versjillende angere waere nog vermis.Al Jazeera English - Scores drowned in Zanzibar ferry sinking

9 september
De Libische opstenjelinge trèkke Bani Walied in, eint van de lèste bolwerke van Qaddhafi.Al Jazeera English - Libyan fighters enter Bani Walid

23 augustus
De rebelle van de Libische euverganksregering numme 't huidkerteer van Moe'ammar Qaddhafi in Tripoli in; de leisman zelf is dao neet te vènje.Al Jazeera English - Lybian rebels seize Gaddafi compound

3 augustus
Ex-presidentj Hosni Moebarak van Egypte sjteit in Caïro terech op verdènking van corruptie en doejelik geweld taege betogers.Al Jazeera English - Egypt's Hosni Mubarak appears in court

28 juli
Abdoel Fatah Joenis, de militaire leisman van de Libischen opsjtandj, weurt op 67-jäörige laeftied doedgesjote.Al Jazeera English - Mystery over Libyan rebel commander's death

20 juli
De Vereinigde Naties rope in twie Somalische regio's officieel d'n hóngersnoed oet. In d'n Hore van Afrika hiers dit jaor 'n óngewoen druugde.UN News Centre - UN declares famine in two regions of southern Somalia

9 juli
Zuud-Soedan verklaort zich ónaafhenkelik van Soedan es gevolg van e referendum ieder dit jaor.Al Jazeera English - South Sudan celebrates independence

1 juli
In Marokko weurt e referendum euver 'n nuuj gróndjwèt mit groete opkóms en mierderheid aangenome. De nuuj constitutie brejt de mach van 't parlemènt en de regering oet en maak 't Berbers 'n officieel taal naeve 't Arabisch.

30 april
Volges de Libische regering is 'ne zaon van leisman Moe'ammar al-Qaddhafi, Saif al-Arab al-Qaddhafi, op 29-jäörige laeftied ómgekómme biej 'ne NATO-aanval.CNN.com - Libya says Gadhafi's son killed in airstrike, vows death to 'invaders'Al Jazeera English - Doubt cast on Gaddafi son death claim

19 miert
In Egypte vèntj e referendum plaatsj euver 'n gróndjwètsverangering die de democratie mót inveure. Väöl revolutionaire zien taege de aard van de verangeringe.Al Jazeera English - Deep divisions over Egypt's referendum

18 miert
De VN-Veiligheidsraod nump 'n resolutie aan taege 't bewèndj van de Libische kolonel Moe'ammar Qaddhafi, mit ónger mie e wiedgaond vleegverbod. 't Bewèndj zaet zich draan te zalle hawwe; de volgenden daag kómme aevel al berichte euver sjendinge nao boete.CNN.com - Fighter jet shot down in LibyaAl Jazeera English - Gaddafi forces try to storm Benghazi

10 miert
Frankriek erkèntj as ierste landj de raod van de Libischen opsjtandj as wèttelike regering van Libië.Le Monde - Direct : L'opposition libyenne demande l'aide de l'Europe

2 miert
In 'n poging de mach trök te kriege zèt de Libischen dictator Qaddhafi e taege-offensief in.CNN.com - Libyan military bombs area controlled by opposition

26 fibberwarie
De Veiligheidsraod van de VN lèk 't Libisch bewèndj wiedgaonde sancties op, wo-ónger aangifte bie d'n Internationale Sjtraafhaof, e verbod op wapehanjel, e reisverbod en bevrering van de tegeuj.[Al Jazeera English - UN slaps sanctions on Libyan regime]

24 fibberwarie
De Algerijnse regering van Abdelaziz Boeteflika huf de noedtoesjtandj nao 19 jaor op. 't Èndj aan de noedtoesjtandj, dae de regering dictatoriaal mach gaaf, waor ein van de eise van de demonstrerende oppositie.CNN.com - Algeria officially lifts emergency state

15 fibberwarie
In naovolging van veural naoberlenj Tunesië en Egypte begènne ouch in Libië proteste, hie taege Moe'ammar al-Kaddhafi, dae al saer 1969 aan de mach is. In de volgende daag reageert 't rezjiem mit extreem geweld.Al Jazeera English - Libyan police stations torched

11 fibberwarie
Hosni Moebarak, saer 1981 dictator van Egypte, trejt aaf en liet de mach aan 't laeger.Al Jazeera English - Hosni Mubarak resigns as presidentCNN.com - Egypt's Mubarak steps downBBC News - Egypt's Mubarak resigns as leader

10 fibberwarie
Hosni Moebarak kunjig op de tv aan de mach veur e deil te zalle euverdrage aan vice-presidentj Soeleimani, meh wel tot september aan te blieve. Dit wèk de weuj op van de demonstrante; ouch de internationaal gemeinsjap vèntj 't neet genóg.CNN.com - Mubarak's refusal to step down enrages protestersAl Jazeera English - World sceptical of Mubarak's speech

1 fibberwarie
De Egyptische oppositie röp 'ne 'mieljoenemarsj' oet, boebij ze e mieljoen lui in de straote vaan Caïro en Alexandrië wèlt kriege.Al Jazeera English - Giant protest kicks off in EgyptCNN.com - Egypt braces for 'march of millions' as Mubarak cuts communications Moebarak kundeg dezelfden daag aon ziech in september neet herkeesbaar te zalle stèlle.Al Jazeera English - Mubarak not to run for another term

29 jannewarie
Nao de haevigsten dag van proteste saer de ónrös begós óntsjleit d'n Egyptische president Moebarak zien regering. De demonsjtrante blieve aevel 't opsjtappe van Moebarak zelf eise. (Deils 28 jannewarie)Nu.nl - Regering Egypte stapt op

25 jannewarie
In Egypte begènne volksopsjtenj nao 't veurbeeld van Tunesië, mit as doel 't bewèndj van presidentj Hosni Moebarak óm te goeje.CNN.com - Will Egypt follow Tunisia's lead?

14 jannewarie
Nao waeke van proteste deit president Zine al-Abidine Ben-Ali van Tunesië aafsjtand van de regering, wonao hae 't landj óntvlöch. Premier Mohamed Ghannouchi nump woer.CNN.com - Tunisian PM takes over as interim president as Ben Ali flees

9 jannewarie
De bevolking van Zuud-Soedan sjtump in e referendum, wat 'n waek zal doere, euver aafsjeiing van Soedan.BBC News - Southern Sudan votes on independence

1 jannewarie
Bie 'n Koptische kirk in Alexandrië, Egypte valle in 'n zelfmaordaansjlaag 21 doeje. D'n daoder weurt in extreem-islamistischen hook gezoch.BBC News - Egypt bomb kills 21 at Alexandria Coptic churchAl Jazeera - Egypt arrests church blast suspects

2010
28 november
In de Ivoorkös waere veur 't iers in tien jaor presidèntjsverkezinge gehawwe. D'n oetsjlaag weurt aangevochte; in de chaos dae volg weure twie presidènte beëidig, en wel zitte presidèntj Laurent Gbagbo en oppositieleisman Alassane Ouattara.

9 augustus
In Rwanda vènje presidentjsverkezinge plaats. Vas sjteit eigelik al, dat de zittende president Paul Kagame zal waere herkoze.De Standaard Online -  Stembusgang Rwanda zit erop

4 augustus
In Kenia sjtump de bevolking euver 'n nuuj constitutie; ze weurt aangenómme.BBC News - Kenya holds referendum as part of political peace deal

29 juli
In Kongo-Kinshasa zènk 'nen euverbelaoje boet, wat óngevaer 140 doeje tot gevolg haet.Reuters - Up to 138 killed in DR Congo boat accident

21 juni
In De Ruiver wert 'n Rwandese verdachte van genocied opgepak.Dagblad De Limburger - Reuverse verdachte genocide Rwanda

11 juni
In Johannesburg, Zuud-Afrika, begintj 't Waereldkampiónsjap Vootbal. Veur 't iers weurt dit in Afrika gehauwe.

12 mei
Op de lochhave van de Libische hoofsjtad Tripoli sjtort 'n vleegmesjien neer.CNN - Plane crashes while trying to land at Libyan airport Dao valle mier as 100 doeje, wo-ónger 70 NederlandersNu.nl - Nederlands dodental Tripoli naar 70 bijgesteld en zeker twie BelzjeDe Standaard Online - Derde Belg omgekomen bij vliegramp?; e Nederlands kèndj van neuge oet Tilburg haet de ramp as einige euverlaef.Nu.nl - Overlevende crash is negenjarige Nederlandse jongen

5 april
Gelierde aan de Zuud-Afrikaanse Universiteit van Witwatersrand kunjige de óntdèkking van e compleet geraemde van 'n nuuj minsesaort aan, die Australopithecus sediba weurt geduip. De saort liek 'ne missing link te zeen tösje d'n Australopithecus africanus en de väöl hoeger óntwikkelde Homo habilis.http://www.timesonline.co.uk/tol/news/science/biology_evolution/article7087670.ece

3 april
Eugène Terre'Blanche, leisman van de extreems-rechse Afrikaner Weerstandsbeweging, weurt op zien boerderij vermaord, nao me zaet door twie van zien (zjwarte) bedeende.http://www.nu.nl/buitenland/2218923/afrikaner-leider-terreblanche-vermoord.html

2009
8 juni
President Omar Bongo van Gabon, de langs zittende presidèntj ter waereld, sjtörf mit 73 jaor in Sjpanje.

2008
10 november
Miriam Makeba (Moder Afrika), Zuid-Afrikaanse anti-apartheidsactiviste en zangeres sjtèft in Italië an 'ne hartaanval.

Afrika
!